گونئی امریکا اؤلکه‌سی پرو-دا لئیسان یاغیش‌لارین سبب اولدوغو سئل و تورپاق سوروشمه‌لرین‌دن 40 نفر حیاتینی ایتیریب.
پرو مطبوعاتیندا یئر آلان خبره گؤره، آرکیپا، سکوچا و کامانا ایالت‌لرینده یاغان گوجلو یاغیش‌لار نتیجه‌سینده چوخلو سایدا اینسان حیاتینی ایتیریب.
فوق العاده عملیات‌لار مرکزی (COER) طبیعی فلاکتده 40 نفرین اؤلدوگونو، 5 نفرین ایسه ایتکین دوشدوگونو بیلدیریب.
سوروشمه نتیجه‌سینده 5495 ائوین، 538 کیلومتر یولون و 34 کؤرپونون خسارت آلدیغی قئید اولونوب.
مین‌لرله اینسانین ائوسیز قالدیغی داشقین‌لاردا آختاریش-قورتارما ایشلری داوام ائدیر. ضررلرین ان چوخ اولدوغو آرکیپا بؤلگه‌سینده فوق العاده وضعیت اعلان ائدیلیب.
یئتکیلر فلاکت‌دن ضرر چکن‌لره یاردیمین چاتدیریلماسی اوچون فعالیت‌لرین داوام ائتدیگینی بیلدیریب‌لر.
